hotchpotch/miracl-hf-unified huggingface dataset:
Friedrich Schreyvogel
Friedrich Schreyvogel (17. heinäkuuta 1899 – 1976) oli saksalainen kirjailija, Wienin musiikki- ja taideakatemian professori ja vuodesta 1954 lähtien päädramaturgi Burgteaterissa. Schreyvogel julkaisi sekä runoja, romaaneita että näytelmiä. Hänen tuotannostaan ilmentyy kristillisen vanhan Itävallan traditio. Schreyvogelin tuotanto lukeutuu historiallisen romaanin perinteeseen.
Santo Domingo de Silosin luostari
Santo Domingo de Silosin luostari () on benediktiiniläisluostari. Luostari sijaitsee Santo Domingo de Silosissa Burgosin maakunnassa Espanjassa.
Luostari on nimetty apotti Santo Domingo de Silosin mukaan. Luostarielämä Silosissa alkoi 800-luvun lopulla. Kirjallisissa lähteissä Santo Domingo de Silosin luostari mainitaan 900-luvulla. Almanzorin hävityksen seurauksena luostari rappeutui. Vuonna 1041 munkki Santo Domingo de Silosin johdolla luostaria alettiin jälleenrakentaa.
Luostatin "scriptoriumissa" kirjoitettiin useita merkittäviä käsikirjoituksia.
Genovesen mafiaperhe
Genovesen mafiaperhe on yhdysvaltalainen rikollisperhe, yksi ”viidestä perheestä”, jotka hallitsevat New Yorkin järjestäytynyttä rikollisuutta osana Yhdysvaltain mafiaa. Genovese on Gambinon mafiaperheen ohella Yhdysvaltojen suurin ja vaikutusvaltaisin mafiaperhe, ja siihen kuuluu tiettävästi jopa 400 varsinaista jäsentä ja yli 3 000 liitännäisjäsentä. Genovesen perhe perustettiin 1890-luvulla, ja sen toimintaan kuuluvat murhat, uhkapelit, rahanpesu, kiristys, petokset ja lahjonta.
Genovesella on toimintaa New Yorkin lisäksi muun muassa New Jerseyn ja Floridan osavaltioissa sekä Las Vegasissa.
Monasterio de Tentudía
Monasterio de Tentudía on luostari Calera de Leónin kunnassa Badajozin maakunnassa Espanjassa. Sitä pidetään yhtenä hienoimmista mudéjar-tyylisunnan edustajista Espanjassa.
Suurmestari Paio Peres Correia (esp. Pelayo Pérez Correa) perusti luostarin 1200-luvun lopulla. Paavi Leo X korotti sen luostariksi vuonna 1514. Luostarista tuli yksi tärkeimmistä Pyhän Jaakon ritarikunnan (esp. Orden de Santiago) keskuksista.
Alttaritaulu, jossa yhdistyvät renessanssi- ja mudéjar-tyylisuunnat, on keraamikko Niculoso Pisanon mestarityö vuodelta 1518.
Taisteluareenamoninpeli
Taisteluareenamoninpeli eli MOBA (, myös "action real-time strategy", lyh. "ARTS") reaaliaikaisten strategiapelien lajityyppi, jossa pelaajan tavoitteena on tuhota yhdessä joukkuetovereidensa ja tekoälyn kontrolloimien apulaisten kanssa vastajoukkueen tukikohta. Tukikohtien välillä on yleensä kolme linjaa (sivuilla ja keskellä), joita puolustavat vihollispelaajien lisäksi tekoälyn ohjaamat tornit ja muut hahmot. Linjojen välissä on kulkukelvotonta aluetta ("jungle"). MOBA-peleissä on tyypillisesti molemmissa joukkueissa viisi pelaajien ohjaamaa hahmoa, joista jokaisella on yksilölliset ominaisuudet.
Ensimmäisenä taisteluareenamoninpelinä pidetään Aeon64-nimisen modaajan StarCraftiin kehittämää "Aeon of Strife" (AoS) -karttaa, jossa kolme pelaajaa taistelee kolmella linjalla tekoälyn satunnaisin väliajoin lähettämiä vihollisia vastaan. AoS siirrettiin "", jossa se kulki nimellä Defense of the Ancients (DotA). "" -lisäosan ilmestyttyä DotA siirrettiin myös siihen ja monet modaajat tekijät siitä omia versioitaan. DotA:sta tuli niin suosittu, että kaikkia taisteluareenamoninpelejä kutsuttiin DotA-peleiksi ennen termin MOBA vakiintumista. Nykyään suosituimpia taisteluareenamoninpelejä ovat "League of Legends", "Dota 2" ja "Heroes of Newerth". Monet suosituimmista MOBA-pelit ovat suosittuja elektronisen urheilun pelejä.
Gambinon mafiaperhe
Gambinon mafiaperhe on yhdysvaltalainen rikollisperhe. Se on yksi ns. ”viidestä perheestä”, jotka hallitsevat New Yorkin järjestäytynyttä rikollisuutta. Gambino on Genovesen mafiaperheen ohella Yhdysvaltojen suurimpia mafiaperheitä. Perheen toimialaa ovat murhat, ryöstöt, rahanpesu, kiristys, huumekauppa, petokset ja uhkapeli. Gambinon mafiaperheeseen kuuluu arviolta 200 jäsentä ja 1 500–3 000 liitännäisjäsentä.
Gambinon perheen johtaja on Francesco ”Frank” Calì.
Ordesa y Monte Perdidon kansallispuisto
Ordesa y Monte Perdidon kansallispuisto on kansallispuisto Aragonian itsehallintoalueella Espanjassa. Kansallispuisto perustettiin vuonna 1918. Monte Perdido ja muita alueita liitettiin suojelualueeseen vuonna 1982. Kansallispuisto on osa Unescon Ordesa-Viñamalan biosfäärialuetta. Puiston korkein kohta on kalkkikivivuoristoon kuuluva Monte Perdido, 3 355 metriä merenpinnan yläpuolella. Puisto jaetaan Valle de Ordesan, Valle de Pinetan, Añisclon kanjonin sekä Valle de Escuaínin alueisiin.
Skriptattu kohtaus
Skriptattu kohtaus (ohjelmoitu tapahtuma/kohtaus / käsikirjoitettu tapahtuma) on videopeleissä käytetty tehokeino pelimaailman elävöittämiseksi.
Skriptattu kohtaus laukeaa pelaajan tullessa tietylle alueelle tai tehdessä jotain, kuten painaessa vipua tai nappulaa tai ampuessa vihollisen.
Skriptattu kohtaus voi olla yksinkertainen välianimaatio tai pelimaailmaan vaikuttava. Esim. pelaajan kulkiessa käytävää, voi lattia hänen altaan sortua ja pelaaja tippuu hämärään huoneeseen täynnä hirviöitä. Tai käytävän katto voi romahtaa pelaajan takana ja estää pääsyn takaisinpäin. Kohtauksien tavoitteena on lisätä immersiota ja pitää yllä pelaajan mielenkiintoa.
Half-Life-peliä pidetään arvossa juuri ennalta ohjelmoitujen kohtauksen käytön vuoksi, välianimaatioiden sijaan.
Sittemmin muutkin pelisarjat ovat ottaneet käyttöön samanlaisen tekniikan. Toisaalta skriptatut kohtaukset ovat myös herättäneet arvostelua huonon pelisuunnittelun vuoksi. Pelissä eteneminen voi pysähtyä täysin ennen kuin kohtaus laukeaa ja mahdollistaa etenemisen.
Dragon Slayer
Dragon Slayer on Nihon Falcomin roolipelisarja, josta on haarautunut useita muita pelisarjoja kuten "Legend of Heroes", "Xanadu" ja "Sorcerian" pelisarjat.
Sarjan ensimmäisen pelin "Dragon Slayer" on kehittänyt Yoshio Kiya ja se on julkaistu vuonna .
Sarjan pelejä ovat:
En Marche!
La République en marche! (suom. Tasavalta liikkeelle, Tasavalta eteenpäin tai Tasavalta liikkeessä, lyh. LREM tai LRM, aiemmalta nimeltään En Marche!, on ranskalainen sosiaaliliberaalinen poliittinen puolue, jonka Emmanuel Macron perusti syntymäkaupungissaan Amiensissa Pohjois-Ranskassa.
Rangi
Rangi on Uuden-Seelannin maorien Taivaan jumala. Eräässä versiossa aikojen alussa Papa, Maan jumalatar, ja Rangi syleilivät toisiaan ja pitelivät lapsistaan tiukasti kiinni, mutta Tangaroa ja muutamat hänen sisaruksistaan vääntäytyivät irti aloittaakseen luomistyön. Tangaroan veli Tawhirimatea, tuulten jumala, suuttui tästä ja nostatti hirmumyrskyn. Tangaroan veli Tane, metsien jumala, oli tarjonnut turvapaikan karkulaisille. Aallot huuhtoivat kaiken elävän mereen.
Rumia
Rumia on Uuden-Seelannin maorien mytologiassa suuri simpukka, joka kellui tyhjyydessä. Rumian sisällä kehittyi Tangaroa, joka avasi simpukan ja aloitti maailman luomisen.
Philip Wilkinson: Myytit & legendat. Readme.fi, 2009. Sivu 338. Suomentaja Veli-Pekka Ketola ISBN 978-952-220-252-9
Sulttaanisarvinokka
Sulttaanisarvinokka ("Buceros rhinoceros") on sarvinokkien heimoon kuuluva lintu. Sitä tavataan Bruneissa, Indonesiassa, Malesiassa ja Thaimaassa.
Lintu on Indonesiassa ibanien kansanperinteessä ennelintu joka tuo viestejä henkimaailmasta. Se kuuluu moniin seremonioihin, ja siksi se on Sarawakin osavaltion tunnuslintu.
Sulttaanisarvinokka on suurikokoinen lintu, noin joutsenen kokoinen. Sen punakeltaisen nokan päällä on ontto rakenne. Suurta nokkaansa se käyttää pähkinöiden ja siemenien murskaamiseen, mutta nokan päällä olevan rakenteen merkitystä ei tunneta.
Sulttaanisarvinokka elää lähinnä laajoissa ikivihreissä vanhoissa metsissä, ja siksi sen määrä todennäköisesti vähenee nopeasti elinalueiden hävitessä. Sitä tavataan laajasti mutta sitä on tarkkailtava huolellisesti.
Lajin elinaluetta ovat vanhat alavat ja vuoriset metsät ja soiset metsät. Joskus sitä tavataan myös kosteissa vuorimetsissä 1 400 metrin korkeuteen saakka.
Sulttaanisarvinokkan uhkana ovat Indonesiassa Sundan laajojen kaupallisten ja laittomien metsänhakkuiden seurauksena metsien häviäminen sekä maanviljelysten laajeneminen. Borneossa paikalliset asukkaat ampuvat sitä ravinnoksi ja hattusulkien saamiseksi. Se palaa pesäkoloihin vaikka ympärillä oleva metsä on hävinnyt, ja tutkimukset osoittavat, että hakkuut vähentävät sen lukumäärää.
Krzysztof Habraszka
Krzysztof Habraszka (s. 22. heinäkuuta 1977 Bytom) on puolalainen karateka. Hän on viisinkertainen Kyokushinin Euroopan-mestari, joka päätti uransa 2013.
Habraszka aloitti Kyokushin-karaten harjoittelemisen 1988 ja pääsi Puolan maajoukkueeseen 1997. Kansainvälisissä kisoissa hän saavutti menestystä ensimmäisissä Euroopan avoimissa mestaruuskilpailuissa, kun Habraszka sijoittui neljänneksi hävittyään pronssiottelun Tomasz Najduchille. Kaksi vuotta myöhemmin Habraszka sijoittui viidenneksi Euroopan avoimissa mestaruuskilpailuissa, kunnes seuraavana vuonna 2003 hän saavutti pronssia. Habraszka jatkoi menestystään samana vuonna ja voitti Euroopan raskaansarjan mestaruuden kohdattuaan loppuottelussa Pablo Estensoron. Kotimaassaan hän sijoittui toiseksi Puolan Openissa 2002 hävittyään loppuottelussa Karol Cieslukille.
2004 Habraszkasta tuli kolminkertainen Euroopan mestari voitettuaan kaksi Euroopan mestaruutta samana vuonna. Hän voitti ensin Saksassa toukokuussa raskaansarjan mestaruuden Igor Titkovia vastaan. Myöhemmin Habraszka voitti avoimen Euroopanmestaruuden Nicolae Stoiania vastaan käydyssä loppuottelussa.
Harvialan rautatieasema
Harvialan rautatieasema (lyhenne Hrv) on lakkautettu rautatieliikennepaikka Riihimäki–Tampere-radalla Janakkalassa.
Harvialan rautatieasema avattiin Turengin aseman alaisena laiturivaihteena Harvialan kartanon tuntumaan silloiseen Vanajan kuntaan vuonna 1899. Kartano oli varsin huomattava maatila, jossa harjoitettiin jo tuolloin merkittävää puutarhaviljelyä ja puutavaraliikennettä. Liikennepaikalta johdettiin jo sen avaamisvuonna kapearaiteinen hevosrata kartanon talouskeskukseen. Rata korvattiin veturein liikennöitävällä kapearaiteisella rautatiellä vuonna 1917. Puutavaran kuljetukseen tarkoitettu rata oli pisimmillään 16 kilometriä ja se ulottui Lammin rajalle saakka. Vuosina 1919–1924 oli käytössä myös toinen haara Äikäälän kartanon eli Vanajanlinnan rakennustyömaalle. Kesäisin radalla oli myös henkilöliikennettä, kun vanajalaisia kuljetettiin avotavaravaunuissa jumalanpalveluksiin Sääjärvelle. Metsärata oli käytössä vuoteen 1955 saakka. Radan punatiilinen veturitalli purettiin 1980-luvulla.
Harvialan rautatieasema alennettiin pysäkiksi vuonna 1954 ja miehittämättömäksi seisakevaihteeksi vuonna 1968. Vanajan kunta lakkautettiin vuoden 1967 alussa ja sen alueet liitettiin naapurikuntiin, jolloin Harviala tuli kuulumaan Janakkalaan. Tavaraliikenne lopetettiin vuonna 1976 ja henkilöliikenne vuonna 1981. Koko liikennepaikka lakkautettiin vuonna 1982. Noin sata metriä entiseltä asemalta Hämeenlinnan suuntaan otettiin käyttöön Harvialan raiteenvaihtopaikka vuonna 1996.
Harvialan ja Turengin rautatieasemien välillä tapahtui Suomen kaikkien aikojen tuhoisin, 39 ihmisen hengen vaatinut Turengin junaturma talvisodan aikana maaliskuussa 1940.
Rooman metropolikaupunki
Rooman metropolikaupunki () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Rooman maakunnan. Metropolikaupunki sijaitsee Lazion alueella Italian keskiosissa. Metropolikaupunki sisältää Rooman metropolialueen ja läheistä maaseutua.
Rooman metropolikaupungin pinta-ala on 5 352 neliökilometriä. Alueen vakinaisten asukkaiden lukumäärä oli vuoden 2015 lopussa 4 340 474. Metropolikaupunki koostuu 121 kunnasta, ja sen pääkaupunki on Rooma.
Alueen suurimmat kunnat väkiluvultaan ovat:
Barin metropolikaupunki
Bari () on yksi Italian metropolikaupungeista. Se on maakuntatason hallinnollinen alue, joka vuoden 2015 alussa korvasi Barin maakunnan. Metropolikapungin pääkaupunki on Bari.
Metropolikaupunki sijaitsee Apuliassa, niemimaan ”saappaankoron tyvessä” Etelä-Italiassa. Se käsittää noin 5 138 neliökilometrin laajuisen alueen. Metropolikaupungin asukasluku on noin 1,3 miljoonaa, ja siihen kuuluu 41 kuntaa.
Bentsyyliamiini
Bentsyyliamiini (CHN) on amiineihin kuuluva orgaaninen yhdiste. Yhdistettä voidaan käyttää muun muassa lääkeaineiden ja väriaineiden valmistukseen ja korroosionestoaineena.
Huoneenlämpötilassa bentsyyliamiini on väritöntä tai kellertävää nestettä. Sillä on amiineille tyypillinen ammoniakinkaltainen haju. Bentsyyliamiini liukenee erittäin hyvin muun muassa veteen, etanoliin, dietyylieetteriin ja bentseeniin. Yhdiste on keskivahva emäs ja sen reaktiot ovat tyypillisiä amiineille. Se esimerkiksi muodostaa happojen kanssa suoloja ja karboksyylihappojen tai happokloridien kanssa amideja. Bentsyyliamiini ärsyttää ihoa silmiä ja hengitysteitä ja voi emäksenä aiheuttaa syövytysvammoja. Bentsyyliamiinia on eristetty resedoihin kuuluvan lajin "Reseda media" lehdistä.
Bentsyyliamiinin valmistukseen on useita tapoja. Käytetyimpiä ovat bentsyylikloridin ja ammoniakin välinen reaktio, bentsonitriilin pelkistys vedyttämällä ja bentsaldehydin ja ammoniakin välinen pelkistävä aminointi. Tuote puhdistetaan tislaamalla alennetussa paineessa.
Bentsyyliamiinia käytetään lähtöaineena orgaanisen kemian synteeseissä ja siitä valmistetaan muun muassa lääke- sekä väriaineita sekä maatalouskemikaaleja. Siitä valmistetaan myös synteettisiä tekstiilejä. Bentsyyliamiinia voidaan käyttää myös korroosionestoaineena.
Jules Vernen bibliografia
Jules Vernen bibliografia.
Rikhard III (täsmennyssivu)
Rikhard III voi tarkoittaa:
Havaijilainen uskonto
Havaijilainen uskonto on Havaijin alkuperäisasukkaiden uskonto, joka oli saarten valtauskonto 1800-luvun alkuvuosikymmenille saakka.
Henkisyys kuului kiinteästi havaijilaisten jokapäiväiseen elämään. Havaijilaiset noudattivat maallisen lakinsa ohella jumalallista lakia ("kapu akua"). Sen rikkominen johti ankaraan rangaistukseen, jopa kuolemantuomioon. Rangaistukselta saattoi välttyä jos ehti paeta "pu'uhonua"-pakopaikkaan katumaan tietyksi ajaksi.
Havaijilaisen uskonnon ehkä tärkein käsite on elämänvoima "mana", jota on useimmissa ihmisissä, asioissa ja jopa sanoissa. ”Koskemattomat”, joissa "manaa" ei ollut, joutuivat elämään muista erossa, jotta he eivät imisi muiden manaa.
Havaijilaisten tärkeimpiä jumalia olivat luojajumala Kāne, sodan ja politiikan jumala Kū, sekä maanviljelyn, hedelmällisyyden ja rauhan jumala Lono. Joka lokakuusta helmikuuhun kestäneessä sadonkorjuujuhlassa "Makahikissa" Lono toivotettiin jälleen tervetulleeksi maan päälle. "Makahikin" aikana ei sodittu, rakennettu tai politikoitu.
Jumalatar Pele hallitsi tulivuoria ja suuttuessaan aiheutti tulivuorenpurkauksia. Hän oli myös hulan suojelijajumalatar. Hulatansseilla oli alun perin uskonnollinen merkitys, ja tanssijat viihdyttivät jumalia temppeleissä ("heiau") suoritetuilla tansseillaan. Temppeleitä oli eri tarkoituksiin. Niissä uhrattiin jumalille ruokaa ja joskus jopa ihmishenkiä kuten rikollisia tai orjia.
Hengelliset johtajat ("kahuna") erikoistuivat tietylle alalle tai taidolle. He suorittivat temppeleissä rituaaleja saadakseen hengiltä siunauksia tai neuvoja.
Havaijilaiset hylkäsivät perinteisen uskontonsa sen jälkeen kun kuningas Kamehameha I kuoli 1819. Jumalalliset lait hylättiin ja temppelit tuhottiin, joskin temppelien raunioita on yhä jäljellä. Nykyisin puolet havaijilaisista on kristittyjä ja loput lähinnä muiden suurten uskontojen seuraajia, mutta saarilla on myös muutamia pieniä pakanaryhmiä.
Oruchuban Ebichu
Oruchuban Ebichu(おるちゅばんエビちゅ, Ebichu Minds the House, "Ebichu on taloudenhoitaja") on vuonna 1990, Risa Itō ideoima sarjakuva, manga-sarja. Mangaa sarjoittaa julkaistiin Japanissa viikoittain, Weekly Giga/chan-lehdessä vuosina 1991–2008.
Pressiklubi (täsmennyssivu)
Pressiklubi voi tarkoittaa seuraavia asioita:
Institut d’études politiques de Saint-Germain-en-Laye
Institut d’études politiques de Saint-Germain-en-Laye (Sciences Po Saint-Germain-en-Laye) on ranskalainen vuonna 2013 perustettu kauppakorkeakoulu, joka toimii Saint-Germain-en-Layen kaupungissa..
Koulussa on mahdollista opiskella valtiotieteitä, hallintoa, taloutta, geopoliitiikkaa ja yhteiskuntatieteitä.
Perjantai (täsmennyssivu)
Perjantai voi tarkoittaa seuraavia asioita:
Isaac Yaya
Isaac Yaya (s. 5. heinäkuuta 1979) on ranskanpolynesialainen uransa päättänyt pikajuoksija.
Helsingin MM-kilpailuissa 2005 Yaya kilpaili 400 metrin juoksussa. Hän juoksi alkuerässä ajan 47,75 s, eikä selviytynyt välieriin. Sisäratojen maailmanmestaruuskilpailuissa 2006 Yaya ei päässyt 400 metrin juoksussa jatkoon alkueristä ajallaan 48,45 s. Aika oli maan ennätys.
Yaya osallistui nuorten MM-kilpailuissa 1998 Annecyssa 200 metrin ja 400 metrin juoksuun. Hän jäi molemmissa kilpailuissa alkueriin ajoilla 22,64 s ja 50,10 s.
Yaya pitää hallussaan Oseanian sisäratojen ennätystä 50 metrin juoksussa ajalla 6,03 s.
Kanaanilaisten uskonto
Kanaanilaisten uskonto oli Välimeren itärannikolla Syyrian ja nykyajan Palestiinan osissa muinoin asuneiden kanaanilaisten uskonto. Se oli muinaisten israelilaisten uskonnon aikalainen, ja se on jättänyt joitain jälkiä nykypäivän maailmaan suurten seemiläisten uskontojen kautta.
Tiedot kanaanilaisten uskonnosta ovat peräisin teksteistä, jotka löydettiin muinaisen Ugaritin kaupungin kaivauksissa nykyisessä Ras Šamrassa Syyrian rannikolla. Ugaritin monimutkaisen pantheonin hupulla oli ylijumala Ēl. Häntä aktiivisempi oli Baal, ’Herra’, joka yhdistettiin säähän ja sateeseen ja joka toi hedelmällisyyttä. Jumalattaria olivat muun muassa Athirat, Ēlin puoliso, sekä Anat, rakkauden ja sodan raju jumalatar, Baalin sisar ja mahdollisesti myös puoliso. Baalin mahtavat vastustajat olivat Yamm sekä suuret merihirviöt Litan ja Tunnan (Raamatun Leviatan ja Tannin).
Baalista tunnetaan kertomuksia, joissa hän taistelee Merta ja Kuolemaa vastaan. Tarinaan liittyy kuoleminen ja ylösnouseminen, ja kanaanilaiset rituaalit kytkeytyivätkin vuodenaikojen vaihteluun ja hedelmällisyyteen. Toisissa teksteissä puhutaan riiteistä, joissa kuningas puhdistautuu ja uhraa eri jumalille.
Kanaanilaisten uskontoon liittyy läheisesti heidän seuraajiensa foinikialaisten uskonto, joka noudatteli pääpiirteissään samoja linjoja. Esimerkiksi foinikialaisten tärkein jumalatar Astarte sai vaikutteita kanaanilaisten Anatilta.
Islannin Haukan ritarikunta
Islannin Haukan ritarikunta (isl. "Hin íslenska fálkaorða)" on Islannin tasavallan kansallinen kunniaritarikunta. Se perustettiin 3. heinäkuuta 1921 silloisen Tanskan ja Islannin kuninkaan Kristian X toimesta ja ritarikunta jakaa kunniamerkkejä useimmiten esimerkiksi valtionpäämiehille ja ansioituneille islantilaisille.
Haukan ritarikunnan suurmestarina toimii Islannin presidentti.
Ritarikunnassa on viisi luokkaa:
Amazon Echo
Amazon Echo on Amazon.comin kehittämä puheohjauksella toimiva kaiutin, joka käyttää Amazon.comin omaa Alexa-teköälyä. Echon avulla voi soittaa musiikkia, ohjata älykodin laitteita ja tilata Amazon.comista tuotteita. Laitevalmistajat voivat tehdä sovellusrajapinnan avulla sovelluksia, jotka toimivat yhdessä Echon kanssa. Echo tuli laajalti myyntiin Yhdysvalloissa 2015 ja Saksassa sekä Isossa-Britanniassa 2016. Echo kehitettiin aluksi vain Amazon Prime -palvelun asiakkaiden musiikin kuuntelua varten, mutta se nousi nopeasti suosituksi. Menestyksen myötä Amazon Echosta julkaistiin monia muita versioita, kuten kuten kosketusnäytöllä varustettu Amazon Echo Show ja alkuperäistä Echoa pienempi Amazon Echo Dot.
Amazon Echon käyttämälle Alexa-tekoälylle lähetetyt käskyt lähetetään prosessoitavaksi Amazonin palvelimille, josta oikea vastaus lähetetään takaisin. Kun puheentunnistus on käynnistetty sanomalla ”Alexa”, Echon käyttäjän ja Alexan väliset keskustelut tallennetaan Amazonin palvelimille. Amazonin mukaan puheentunnistusta käyttävässä Echossa näkyy merkkivalo.
Amazon Echossa on automaattisesti päällä Amazon.comista tilauksia tekevä ominaisuus, vaikka Echo ei kykene tunnistamaan oikeaa omistajaansa. Vuoden 2017 alussa 6-vuotias tyttö osti vahingossa puheohjauksella itselleen 170 euron arvoisen nukkekodin. Myöhemmin uutisankkuri kertoi tapauksesta ja aiheutti lisää vahinkotilauksia.
Amy Finkelstein
Amy Finkelstein (s. 2. marraskuuta 1973, New York) on yhdysvaltalainen taloustieteilijä ja taloustieteen professori (John & Jennie S. MacDonald Professor of Economics) Massachusetts Institute of Technologyssa. Hänelle myönnettiin John Bates Clark -mitali vuonna 2012.
Finkelstein väitteli taloustieteen tohtoriksi MIT:stä vuonna 2001 otsikolla "Adverse selection and government intervention in life and health insurance markets". Finkelstein on erikoistunut terveystaloustieteeseen.
Amazon Alexa
Amazon Alexa on Amazon.comin kehittämä ja julkaisema virtuaaliavustaja, jota käytettiin ensiksi Amazon Echossa. Vuoden 2017 CES-messuilla sen ilmoitettiin laajenevan muidenkin valmistajien älykaiuttimiin ja muihin laitteisiin. Sovelluskehittäjille avatulla ja alustariippumattomalle Alexalle esiteltiin CES 2017 -messuilla enemmän kehittäjän ulkopuolisten valmistajien toteutuksia kuin Cortanalle, Sirille tai Google Assistantille.
Amazon Alexa aktivoituu sanomalla sille ”Alexa”, minkä jälkeen käyttäjän ja Alexan väliset keskustelut tallennetaan Amazonin palvelimille. Amazon.com ei ole suostunut kertomaan, käyttääkö se Alexan kuulemaa puhetta kohdennettuun mainontaan tai tuotesuosituksiin. Alexalle lähetetyt käskyt lähetetään prosessoitavaksi Amazon.comin palvelimille, josta oikea vastaus lähetetään takaisin. Alexa osaa muun muassa vastata käyttäjänsä esittämiin kysymyksiin, kertoa urheilutuloksia ja käynnistää musiikin toiston.
Aasinnahka
Aasinnahka (ransk. "Peau d’âne") on ranskalainen elokuvamusikaali vuodelta 1970. Sen on ohjannut Jacques Demy, ja se perustuu Charles Perraultin samannimiseen runomuotoiseen satuun vuodelta 1694. Elokuvan pääosissa ovat Catherine Deneuve ja Jean Marais, ja elokuvan musiikin on säveltänyt Michel Legrand. Elokuva oli Ranskassa Demyn uran suurin yleisömenestys, sillä sen katsojaluku nousi yli kahden miljoonan.
Kuningas lupaa kuolemaisillaan olevalle kuningattarelle, että menee tämän kuoleman jälkeen naimisiin vain yhtä hyveellisen ja kauniin naisen kanssa. Kuningattaren kuoltua neuvonantajat painostavat kuningasta hankkimaan puolison. Kuningas on sitä mieltä, että ainut tapa, jolla hän voi kunnioittaa lupaustaan, on mennä naimisiin oman tyttärensä, prinsessan, kanssa. Huolestunut prinsessa kysyy neuvoa kummitädiltään, joka neuvoo tätä pyytämään kuninkaalta vaikeasti hankittavia lahjoja. Prinsessa pyytää erilaisia lahjoja, jotka kaikki kuningas hankkii, viimeisenä jalokuvia ulostavan aasin nahka. Prinsessa naamioituu aasinnahkaan ja pakenee valtakunnasta. Pian hän löytää työtä sikalassa, jolloin kohtalo puuttuu peliin.
Pista Ski Cross
Pista Ski Cross on laskettelupuisto Watles Ski Areassa Malles Venostan kunnassa Italiassa.
Pista Ski Cross toimii freestylehiihdon maailmancupin skicross-kilpailuiden isäntäpaikkana.
Sormenjälkitunnistus
Sormenjälkitunnistus on sormenjäljen tunnistamiseen perustuva biometrinen tunnistamisen tapa. Sormenjälkitunnistuksessa tunnistettavaa sormenjälkeä verrataan joko useaan tietokantaan tallennettuun sormenjälkeen tai tietyn henkilön sormenjälkiin.
Sormenjälkitunnistus on ollut yksi 2010-luvun merkittävimpiä innovaatioita älypuhelimissa. Se yleistyi lippulaivapuhelimissa 2010-luvun puolivälissä. Vuonna 2015 PhoneArenan testissä olleista viidestä lippulaivapuhelimista neljässä oli kosketuspohjainen sormenjälkitunnistin, joka avautui nopeimmillaan noin 0,8 sekunnissa. Apple lisäsi tuen sormenjälkitunnistukselle iPhone 5:ssä, iPad Air 2:ssa ja iPad Mini 3:ssa. Tuki sormenjälkitunnistukselle tuli Androidiin Marshmallow-päivityksessä. Applen iPhone 5s -puhelimessaan käyttämä sormenjälkitunnistin ei toimi luotettavasti arpisia tai kostuneita sormenpäitä.
Monia sormenjälkitunnistimia voidaan huijata korkealaatuisella sormenjäljestä otetulla lateksikopiolla. Vuonna 2016 joitakin Android-puhelimia saatiin huijattua tulostamalla sormenjälki mustesuihkutulostimella erikoispaperille. Mikrobitti onnistui vuonna 2017 tekemään monen puhelimen sormenjälkitunnistimen avaavan keinosormenjäljen liivatelehdistä, vedestä, grafiittijauheesta ja kaksikomponenttisilikonista.
Sormenjäljen kopioimisen lisäksi sormenjälkitunnistus on onnistuttu ohittamaan ohjelmallisesti. Yhdysvalloissa viranomaisilla on oikeus käyttää epäillyn rikollisen sormenjälkeä laitteen avaamiseen, mutta viranomaiset eivät saa pakottaa epäiltyä paljastamaan vain laitteen omistajalla olevaa PIN-koodia tai salasanaa. Älypuhelimen sormenjälkitunnistin ottaa kuvan useista sormenjäljen osista, ja monesti mitä tahansa niistä voi käyttää tunnistautumiseen. Pienikokoisten sormenjälkitunnistimen antureiden heikon resoluution takia sormenjälkitunnistin ei välttämättä kykene erottamaan kaikkia sormenjälkiä toisistaan ja se saattaa avata laitteen väärällä sormenjäljellä.
Sormenjäljet on perinteisesti kaapattu halutun henkilön näplimistä esineistä, mutta vuonna 2014 tutkija Jan Krissler esitteli pelkästä valokuvasta hankittuja sormenjälkiä. Japanilaistutkija Isao Echizenin johtama ryhmä onnistui vuonna 2017 tekemässään kokeessa hankkimaan kolmen metrin päässä olevan ihmisen sormenjäljet 20 megapikselin järjestelmäkameralla. Sormenjälkitunnistuksen käyttäminen monissa palveluissa tekee siitä arvokkaan tunnistautumiskeinon ja sen varastaminen mahdollistaa identiteettivarkauden. Varastettua sormenjälkeään ei voi vaihtaa.
Stara (täsmennyssivu)
Stara voi tarkoittaa seuraavia asioita:
The Rifles
The Rifles on Yhdistyneen kuningaskunnan jalkaväkirykmentti, joka muodostettiin 1. helmikuuta 2007. Siihen kuuluu viisi aktiivipalveluksessa olevaa ja vuodesta 2017 alkaen kolme reservipatalajoonaa. Lisäksi siihen kuuluu joukko komppanioita, jotka on liitetty eri reservipataljooniin. Kukin rykmentin pataljoonista on ollut alkujaan pataljoona jommassakummassa kevyen divisioonan rykmentissä. Tästä on poikkeuksena I pataljoona, joka on muodostettu yhdistämällä kaksi rykmenttiä. Perustamisestaan lähtien rykmentti on osallistunut taistelutoimiin Irakissa ja Afganistanissa.
The Rifles luotiin Britannian maavoimien uudelleen organisoinnin yhteydessä eli niin sanottua Future Army Structurea. Alkuperäisen ilmoituksen mukaan Kevyen divisioonan piti säilyä ennallaan lukuun ottamatta kevyttä jalkaväkeä, joka liitettäisiin uuteen pataljoonaan yhdistettäessä kaksi olemassa olevaa rykmenttiä kummankin reservipataljoonan tullessa lakkautetuksi. Puolustusministeri ilmoitti kuitenkin 24. marraskuuta 2005 neljästä rykmentistä tehtävän viisi pataljoonainen rykmentti. The Rifles muodostettiin 1. helmikuuta 2007 yhdistämällä neljä kevyen divisioonan rykmenttiä, jotka olivat:
Rykmenttiin kuuluu esikunnan lisäksi viisi vakinaista ja kolme reservipataljoonaa, joista kullakin on erityistehtävä. Ne ovat:
Guiyu oneiros
Guiyu on sukupuuttoon kuollut luukalojen suku, ja niistä vanhin tunnettu. Se eli Kiinassa 419 miljoonaa vuotta sitten myöhäisellä siluurikaudella. Sen fossiili tulee Kuantin muodostuman mutaisista kalkkikivistä Yunnanin maakunnasta, Kaakkois-Kiinasta. Kala oli eläessään 33 senttiä pitkä, ja sen luuranko on todella hyvin säilynyt.
Tällä yksilöllä oli sekä viuhkaeväisten että varsieväisten piirteitä, mutta kokonaisuudessaan se oli lähempänä varsieväisiä.
Snowpark Feldberg
Snowpark Feldberg (myös Seebuck Funpark) on laskettelupuisto Wintersportzentrum Feldbergissä Feldbergin kunnassa Saksassa.
Snowpark Feldbergissä on järjestetty freestylehiihdon maailmancupin skicross-kilpailuja.
Cosmic Girls
Cosmic Girls (, tunnetaan myös nimellä WJSN) on eteläkorealais-kiinalainen tyttöbändi, johon kuuluvat Seola, Xuan Yi, Bona, Exy, Soobin, Luda, Dawon, Eunseo, Cheng Xiao, Mei Qi, Yeoreum, Dayoung ja Yeonjung. Yhtye debytoi 25. helmikuuta 2016 minialbumillaan "Would You Like?".
Yhtyeen jäsenet ovat:
Solar Jetman: Hunt for the Golden Warpship
Solar Jetman: Hunt for the Golden Warship on Zippo Gamesin ja Raren kehittämä ja Tradewestin julkaisema shoot ’em up. Se julkaistiin Nintendo Entertainment Systemille Pohjois-Amerikassa 14. lokakuuta 1990 ja Euroopassa 26. syyskuuta 1991. Peli on "Jetman" -pelisarjan kolmas osa ja Nintendo julkaisi sen myöhemmin Yhdysvalloissa uudelleen vuonna 1990 PlayChoice-10 kolikkopelikoneelle.
Vuonna 2015 peli julkaistiin Xbox Onelle osana "Rare Replay" -kokoelmaa.
Shapefile
Shapefile on suosittu avoin vektoripohjainen formaatti geospatiaalisen tiedon tallentamiseen paikkatietojärjestelmissä. Shapefileja käytetään muiden vektorimuotoisten formaattien tavoin alue-, viiva- ja pistemuotoisen (polygons/lines/points) geometriatiedon ja jokaisen kohteen muiden tietojen (voidaan itse määritellä mitä tietoa halutaan) tallentamiseen. Esimerkkeinä tallennettavasta tiedosta voisivat olla järvet (alueet), joet (viivat) ja pisteet (yksittäiset puut).
Shapefile-formaatin on kehittänyt yhdysvaltalainen paikkatietoratkaisuiden toimittaja Esri. Shapefile-standardin päätarkoitus onkin saada paikkatietojärjestelmät (GIS) toimimaan keskenään yhteneväisesti.
Nimestään huolimatta Shapefilen sisältämä data ei koostu vain yhdestä ainoasta tiedostosta, vaan vaatii ainakin kaksi muuta tiedostoa mm. alueisiin liittyvän oheistiedon tallentamiseen (tietokanta). Varsinainen geometriatieto on kuitenkin codice_1-tiedostossa.
Vaikka shapfile-formaatilla on mahdollista tallentaa monen muotoista tietoa (alueet, viivat, pisteet), ei ole kuitenkaan suositeltavaa esittää erilaisia tietoja samassa tiedostossa, vaan luoda kullekin muodolle omat shapefilet.
La France insoumise
La France insoumise (FI, logossa esitettynä kreikkalaisella kirjaimella fii, φ; ”Alistumaton Ranska”) on ranskalainen puolue, jonka perusti europarlamentaarikko Jean-Luc Mélenchon 10. helmikuuta 2016.
Puolue ajaa kuudennen tasavallan perustamista ja uutta perustuslakia. Mélenchon oli ehdolla presidentiksi vuoden 2017 vaaleissa.
Väinö Lahti
Väinö Henrik Lahti (3. kesäkuuta 1901 Pyhäjärvi – 14. lokakuuta 1941 Sunajoki, Itä-Karjala) oli suomalainen maastohiihtäjä. Urheilu-urallaan hän edusti kotiseutunsa Pyhäjärven Ahjoa ja myöhemmin Oulun Pyrintöä.
Metsätyönjohtajana ja poliisina siviiliurallaan toimineen Väinö Lahden hiihtäjänuran parhaat vuodet osuivat 1920-luvun lopulle. Hän saavutti SM-hiihtojen hopeaa 50 kilometrillä vuonna 1928. Hän oli sijoittunut jo vuonna 1926 SM-hiihdoissa viidenneksi niin 10 kuin 30 km:llä. Vuoden 1929 SM-hiihdoissa tuli vielä neljännet sijat niin 10 kuin 50 km:llä. Aikakauden suurhiihdoissa paras sijoitus oli Ounasvaaran hiihtojen viides sija vuonna 1927.
Veikko Merenmies
Maunu Veikko Merenmies (alk.Sjöman vuoteen 1935, 17. syyskuuta 1907 Marttila – 31. lokakuuta 1941 Segeza) oli suomalainen pituushyppääjä ja kolmiloikkaaja. Hän edusti urallaan Turun Urheiluliittoa, Valkeakosken Hakaa ja Myllykosken Kilpa-Veikkoja.
Merenmies saavutti SM-kilvassa menestystä ensi kerran vuonna 1929 sijoittuessaan kolmiloikassa kuudenneksi. Vuonna 1934 hän oli SM-kisassa neljäs ja 1936 viides. Parhaan saavutuksensa hän sai vuoden 1937 SM-kisoissa sijoittuessaan pituushypyssä kolmanneksi. Tällöin hän edusti Myllykosken Kilpa-Veikkoja. Ennätyksensä hän saavutti vuonna 1928 kolmiloikassa tuloksen ollessa 14,47 ja pituushypyssä vuonna 1931 tuloksenaan 714.
Veikko Sjöman valmistui vuonna 1931 ekonomiksi ja opiskeli vielä sen jälkeen lakia. Hän oli työurallaan Iisalmessa, Valkeakoskella Jylhävaara Oy:n palveluksessa ja Myllykoskella Yhtyneet Paperitehtaat Oy:n palveluksessa.
Veikko Merenmies oli kaatuessaan Jatkosodan hyökkäysvaiheessa luutnantti JR 23:ssa.
Liukko
Liukko on suomalainen sukunimi, joka on muun muassa seuraavilla henkilöillä:
Caravellix
Caravellix () on hahmo Asterix-sarjakuvassa. Hän on gallialaisen kylän seppä. Asterix-tarinoissa Caravellixilla on tyypillisesti kaksi vakituista tehtävää: hän vaientaa väkivaltaisesti bardi Trubadurixin aina tämän yrittäessä laulaa ja aiheuttaa kylätappeluiden alkamisen huomauttamalla kauppias Amaryllixin kalojen huonosta laadusta. Hänellä on usein riitaa myös Senilixin kanssa. Caravellix pukeutuu aina sepän työesiliinaan ja kanniskelee mukanaan lekaa, jota hän myös käyttää lyömäaseena.
Caravellix esiintyi aivan ohimennen jo ensimmäisessä Asterix-albumissa "Asterix gallialainen", mutta hahmon ulkonäkö ja nimi vaihtelivat sen jälkeen huomattavasti eri albumeissa. Tutun asunsa ja lihaksikkaan ulkonäkönsä Caravellix sai lopullisesti albumissa "Asterix ja normannien maihinnousu". Caravellixin pienikokoinen vaimo nähtiin ensi kerran albumissa "Asterix ja riidankylväjä", mutta vaimoa ei koskaan ole nimetty. Heillä oli nuori poika albumissa "Asterix Korsikassa" ja tytär albumissa "Ruusu ja miekka".
Possu ja kärpänen
Possu ja kärpänen () on Xilam Animationin animaatiosarja. Sarjaa on tuotettu vuosina 2012–2013.
Herkko:Herkko on maalta kaupunkiin muuttanut possu. Hän asuu talossaan ystävänsä Tirrisen kanssa.
Tirrinen: Tirrinen on Herkon kanssa asuva kärpänen. hän soittaa ystäviensä Katin ja Nean kanssa punkbändissään.
Kati ja Nea: tirrisen yliopistokavereita.
He soittavat Tirrisen kanssa punkbändissään.
Johanna: superfarm nimisessä kaupassa töissä oleva nainen, johon Herkko on ihastunut.
Antton: Antton on uimavalvojana uimahallissa työskentelevä mies. Tirrinen on ihastunut häneen.
Tylynen: Herkon naapurissa asuva mies.hän ei sen ihmeemmin piitaa herkosta.
virallinen Facebook-sivu
Piton de la Fournaise
Piton de la Fournaise on Intian valtamerellä Ranskalle kuuluvalla Réunionin saarella sijaitseva 2 632 metriä korkea kilpitulivuori. Piton de la Fournaise on yksi maailman aktiivisimmista tulivuorista, ja 2000-luvun aikana se on purkautunut useita kertoja, viimeksi tammikuussa 2017.
Dylan Minnette
Dylan Christopher Minnette (s. 29. joulukuuta 1996 Evansville) on yhdysvaltalainen näyttelijä ja muusikko. Hänet tunnetaan parhaiten roolistaan Clay Jenseninä Netflixin tuottamassa sarjassa "Kolmetoista syytä". Hän on myös näytellyt David Shephardia sarjassa "Lost" sekä nuorta Michael Scofieldiä televisiosarjassa "Pako".
Katherine Langford
Katherine Langford (s. 29. huhtikuuta 1996 Perth) on australialainen näyttelijä ja laulaja. Hänet tunnetaan parhaiten roolistaan Hannah Bakerinä Netflixin tuottamassa sarjassa "Kolmetoista syytä". Hän sai roolistaan kiusattuna koulutyttönä parhaan draamasarjan naispääosan Golden Globe -ehdokkuuden.
Philip Sidney
Sir Philip Sidney (30. marraskuuta 1554, Penshurst Place, Kent, Englanti – 17. lokakuuta 1586, Arnhem, Alankomaat) oli englantilainen runoilija ja hovimies ja Elisabetin ajan merkittävimpiä kirjallisia hahmoja. Hänen tunnetuimpiin töihinsä kuuluvat "Astrophel and Stella", "The Countess of Pembroke's Arcadia" sekä renessanssin Englannin tärkeimpiin kirjallisuuskritiikin töihin kuuluva "The Defence of Poesy".
Senilix
Senilix () on hahmo Asterix-sarjakuvassa. Hän on gallialaisen kylän iäkkäin asukas.
Senilix on päällikkö Aladobixin ohella toinen kylän miehistä, jonka mainitaan olevan Gallian sodan ja erityisesti Gergovian taistelun veteraani. Korkeasta iästään huolimatta hän osallistuu aina innokkaasti kylätappeluihin ja taisteluihin roomalaisia vastaan. Senilix on kylän asukkaista yleensä ennakkoluuloisin ulkopuolisia kohtaan.
Senilix esiintyy tunnistettavana ensimmäisen kerran albumissa "Asterix olympialaisissa", jossa hänen mainitaan olevan 93-vuotias. Senilixin näköinen nimetön hahmo oli nähty jo sitä ennen albumissa "Päälliköiden ottelu". Senilixillä on itseään huomattavasti nuorempi ja muihin kylän naisiin verrattuna hyvin viehättävän näköinen vaimo, joka nähdään ensimmäisen kerran albumissa "Asterix ja riidankylväjä". Vaimon nimeä ei ole koskaan mainittu.
Norjan kansalliskirjasto
Norjan kansalliskirjasto () on Oslossa ja Mo i Ranassa toimiva Norjan kansalliskirjasto.
Vuonna 2015 Norjan kansalliskirjaston budjetti oli 463 miljoonaa Norjan kruunua ja kirjaston palveluksessa oli laskennallisesti 400 kokopäivätyöntekijää.
Vuonna 2009 Norjan kansalliskirjasto avasi Bokhylla-palvelun, jonne digitoidaan kaikki Norjassa ennen vuotta 2001 julkaistut kirjat käyttäjien vapaasti saatavaksi. Vuoteen 2014 mennessä oli sähköiseen muotoon saatettu jo 135 000 teosta. Kaikkiaan hankkeessa on arvioitu digitoitavan noin 250 000 teosta.
Irlannin kansalliskirjasto
Irlannin kansalliskirjasto (; ) on Dublinissa toimiva Irlannin kansalliskirjasto. Kirjasto on perustettu vuonna 1877.
ISNI
ISNI () on oikeussubjektien eli ihmisten (luonnollisten henkilöiden) ja oikeushenkilöiden (yritykset, yhteisöt ja julkisoikeudelliset tahot) yksilöimiseen käytetty kansainvälinen ISO-standardi 27729. Standardi julkaistiin 15. maalikuuta 2012.
ISNI-tunnus on 16 merkin mittainen. Siinä on 15 numeromerkkiä, ja tarkistusmerkki, joka voi olla myös kirjain. Esimerkiksi säveltäjä Jean Sibeliuksen ISNI-tunnus on 0000 0001 2135 1334. Presidentti Sauli Niinistön yksilöi puolestaan ISNI: 0000 0000 5506 845X. Vastaavasti Kustannusosakeyhtiö Otavan ISNI-tunniste on 0000 0001 0689 068X. ISNI-tunnuksen tyypillisiä käyttäjiä ovat tieteellisen tai luovan työn tekijät tai julkaisijat (kuten tutkijat, kirjailijat, kustantajat, jne). Aina tahot, joille ISNI-tunniste on annettu, eivät itse tiedä olevansa yksilöitävissä ISNI-tunnuksella.
ISNI-standardia ja sen käyttöä hallinnoi ISNI-IA (), joka on Britannian Lontooseen rekisteröity voittoa tuottamaton, taustaltaan kansainvälinen yritys.
ISNI-tunnisteisiin liittyviä rekisteröintejä tekivät huhtikuussa 2017 seuraavat ISNI-IA:n hyväksymät toimijat:
Lentopallon miesten maailmanmestaruuskilpailut 1970
Lentopallon maailmanmestaruuskilpailut 1970 pelattiin Sofiassa, Bulgariassa 20. syyskuuta - 2. lokakuuta. Kyseessä olivat järjestyksessään seitsemännet miesten lentopallon maailmanmestaruuskilpailut.
Kisoihin selviytyivät joukkueet seuraavasti:
Kisoihin selviytyneistä Etelä-Korea ei osallistunut poliittisten syiden takia. Sen korvasi Mongolia. Guinea korvasi Algerian.
Avoin karsintaturnaus pelattiin Sofiassa 13. - 17. syyskuuta. Kaksi parasta selviytyi varsinaisiin MM-kilpailuihin
Kukailimoku
Kū, Kūka tai Kūkailimoku on havaijilaisten myyteissä yksi neljästä suuresta jumalasta, muut kolme ovat Kanaloa, Kāne ja Lono. Kūkailimoku on sodan, metsien ja viljan jumala. Hänen puolisonsa on Hina.
Tawhirimatea
Tawhirimatea tai Tawhiri-ma-tea on polynesialaisten tuulen ja myrskyn jumala sekä alkujumalien Rangin (taivas) ja Papan poika. Hän asettui isänsä puolelle, kun hänen sisaruksensa yrittivät erottaa vanhemmat tosistaan. Tawhirimatea suuttui veljensä Tangaroan irtautumisesta Papan ja Rangin otteesta ja nostatti syklonin Tangaroan perään. Tawhirimateaa ei pystytty kukistamaan, ja hän pysyi ihmisten vihollisena niin maalla kuin merellä.
Turukawa
Turukawa on Fidžisaarelaisten myytissä haukka. Myytin mukaan ensimmäiset ihmiset olivat haukan hylkäämät poika ja tyttö. Käärmejumala Degei huolehti heistä.
Philip Wilkinson: Myytit & legendat. Readme.fi, 2009. Sivu 339. Suomentaja Veli-Pekka Ketola ISBN 978-952-220-252-9
Tane (jumala)
Tane on metsän jumala polynesialaisessa mytologiassa. Hänen tarunsa alkaa ajasta, jolloin jumalia oli tuskin lainkaan eikä ihmisiä ollenkaan. Tane hoiti metsiään. Hän halusi vaimon, mutta ensimmäisten jumalien, Papatuanukun ja Rangin, lapset olivat poikia. Ensin hän yritti vietellä äitinsä, mutta tämä torjui lähentelyn. Lopulta Tane onnistui saamaan puolisoita, mutta heidän jälkeläisistään tuli matelijoita, kiviä ja jokia. Tämä ei tyydyttänyt Tanea. Vihdoin hän meni rannalle ja muotoili savesta ja hiekasta naisen. Hän puhalsi naiseen elämän ja antoi hänelle nimeksi Hine-hau-one ("Maasta tehty neito"). He saivat tyttären, Hine-titaman ("Aamunkoiton neidon"). Tytär ei tiennyt kuka hänen isänsä oli ja myöntyi aikuistuttuaan Tanen toiseksi vaimoksi. Kyläillessään paikallisten asukkaiden luona Hine-titama sai tietää olevansa Tanen lapsi. Hän järkyttyi ja pakeni universumin synkimpään paikkaan, manalaan, Pon eli pimeyden valtakuntaan. Ennen pitkää Tane huomasi vaimonsa kadonneen. Hän lähti etsimään, ja kuuli vihdoin surullisen laulun. Siinä kysyttiin: "Oletko sinä Tane, minun isäni?". Hine-titama käski isänsä pysyä valon maailmassa, olla hyvä lapsilleen ja antaa tyttärensä jäädä manalaan. Tästä alkaen kaikkien ihmisten ja eläinten on täytynyt kuolla, ja Aamunkoiton neitoa on kutsuttu Hine-nui-te-poksi, Pimeyden suureksi jumalattareksi. Näin Tanesta, luonnon ystävästä, tuli kuoleman luoja. Maorien myytit kuvaavat kuolemista ryömimisenä nukkuvan Äiti kuoleman kohtuun.
Innerloop Studios
Innerloop Studios on norjalainen videopelien kehittäjä, joka perustettiin vuonna .
Hr. Ms. Abraham van der Hulst (1937)
Hr. Ms. Abraham van der Hulst oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.
Alus tilattiin Gustolta Schiedamista ja sen köli laskettiin 13. marraskuuta 1936. Alus laskettiin vesille 31. toukokuuta 1937 ja se otettiin palvelukseen 11. lokakuuta 1937.
Aluksen miehistö upotti aluksensa 14. toukokuuta 1940 Enkhuizenissa Alankomaiden antauduttua. Saksalaiset nostivat hylyn ja se liitettiin Saksan laivastoon. Alus muutettiin joulukuussa 1940 torpedoiden keräysalukseksi, jolloin se nimettiin "M-553":ksi.
Alus osui miinaan Itämerellä ja se upposi Brüstendorfin edustalla 21. huhtikuuta 1944. Hylky nostettiin 20. heinäkuuta ja se hinattiin Gotenhafeniin palveluksesta poistettavaksi. Myöhemmin hylky hinattiin Stettiniin, missä se syttyi lähellä Gollnowwerftiä tuleen ilmapommituksessa 20. elokuuta. Palanut hylky jäi paikalleen ja etenevät venäläiset valtasivat sen.
Infamous (pelisarja)
Infamous (tyylitelty inFAMOUS) on Sucker Punch Productionsin kehittämä pelisarja.
Hr. Ms. Willem van Ewijck (1940)
Hr. Ms. Willem van Ewijck oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin Saksan laivaston palvelukseen 1940 ja vasta toisen maailmansodan päätyttyä Alankomaiden laivaston palvelukseen. Alus valmistettiin korvaamaan saman niminen vuonna 1939 tuhotunut alus.
Alus tilattiin P. Smitiltä Rotterdamista ja sen köli laskettiin vuonna 1940. Alus laskettiin vesille 16. huhtikuuta 1940, mutta sitä ei keretty ottaa palvelukseen ennen kuin Saksa valtasi Alankomaat. Alus liitettiin Saksan laivastoon 26. elokuuta 1940 nimellä "AM-1".
Alus lähti 30. elokuuta Emdeniin, missä se nimettiin "M-552":ksi. Alus muutettiin torpedoiden keräysalukseksi joulukuussa 1940. Alus liitettiin elokuussa 1944 Gotenhafenissa Korvetten-kapitän Erich Toppenin 27. sukellusvenelaivueeseen päällikkönään Oberleutnant-zur-See der Reserve Helmut Goos. Laivue vastasi sukellusvenetaktiikan kouluttamisesta.
Alus palautettiin Alankomaille toukokuussa 1945 ja se liitettiin laivastoon nimellä "Hr. Ms. Abraham van der Hulst". Alus lähti 16. syyskuuta 1946 Hollannin Itä-Intiaan vartioalukseksi. Palattuaan Eurooppaan alus muutettiin puominvartiointialukseksi. Alus poistettiin alusluettelosta 1961 ja se luovutettiin Zeekadetkoprs Nederlandille helmikuussa 1962. Alus on myöhemmin romutettu.
Ghostlights
Ghostlights on Avantasia -musiikkiprojektin studioalbumi, joka julkaistiin 29. tammikuuta 2016. Se debytoi Suomen virallisen listan sijalla 11.
Hr. Ms. Jan van Gelder (1937)
Hr. Ms. Jan van Gelder oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.
Alus tilattiin Gustolta Schiedamista ja sen köli laskettiin 10. lokakuuta 1936. Alus laskettiin vesille 27. maaliskuuta 1937 ja se otettiin palvelukseen 13. syyskuuta 1937.
Alus vaurioitui 8. lokakuuta 1939 Terschellingin edustalla omista miinoistaan. Miehistöstä sai kolme surmansa, kolme katosi ja seitsemän haavoittui. Rijkswerf Willemsoordilla Den Helderissä tehtyjen korjausten jälkeen alukselle tehtiin Gustolla Schiedamissa uusi perä. Alus palasi palvelukseen 17. huhtikuuta 1940.
Alus ei liittynyt vanhaan viirikköönsä, vaan se saattoi sukellusvene "Hr. Ms. O 13":n Britteinsaarille 10. toukokuuta. Alus suojasi 29.-31. toukokuuta matkustaja-alus "Batavier II":n Cherbourgiin ja takaisin. Alus nouti 280 alankomaalaista lentäjää ja jalkaväkisotilasta Cherbourgista.
Alus modernisoitiin vuonna 1940, minkä jälkeen se liitettiin Milford Haveniin sijoitettuun 11. raivaajalaivueeseen. Myöhemmin alus oli vuonna 1941 muutmana kuukauden 9. raivaajalaivueessa Portlandin edustalla. Laivueissa alus oli pääasiassa poijualuksena merkiten raivattua väylää. Lokakuusta 1941 alkaen aluksella oli muutamia aktiivisempia kuukausia, kun se raivasi akustisia herätemiinoja Harwichin ja Wightin edustoilta.
Alus siirrettiin myöhemmin Skotlantiin, jossa se saattoi sukellusvenelaivueen aluksia. Alus poistettiin palveluksesta 26. maaliskuuta 1943 ja se luovutettiin Britannian laivastolle, joka palautti aluksen maaliskuussa 1945.
Alus palautettiin palvelukseen vanhalla nimellään. Se lähti pian palvelukseen oton jälkeen Hollannin Itä-INtiaan vartioalukseksi. Palattuaan Eurooppaan alus muutettiin puominvartioalukseksi vuonna 1950. Alus poistettiin 1961 alusluettelosta ja se luovutettiin Zeekadetkorps Nederlandille. Alus on romutettu.
Marduk-apla-iddina II
Marduk-apla-iddina II (Raamatun Merodak-Baladan, myös nimellä Berodak-Baladan) oli Babylonian kuninkaana aikana, jolloin Assyrian valtakunta pyrki voimakkaasti laajentaamaan vaikutustaan Mesopotamian alueella. Babylonialaisissa nuolenpääkirjoituksissa hänen kerrotaan hallinneen kaldealaista aluetta, jonka nimi oli Bit-Jakin ja joka sijaitsi Persianlahden pohjukan yläpuolella olevilla alueilla ja Babylonin eteläpuolella. Hän väittää olevansa kuninkaallista syntyperää ja mainitsee esi-isäkseen Babylonin kuninkaan Eriba-Mardukin.
Marduk-apla-iddinan sanotaan menneen Babyloniin ja julistaneen itsensä kuninkaaksi suunilleen siihen aikaan, kun Sargon II nousi Assyrian valtaistuimelle. Tämän on arvioitu tapahtuneen noin vuonna 722 eaa. Huolimatta Sargon II:n yrityksistä hänen kukistamisessaan hän onnistui hallitsemaann 12 vuotta, jonka jälkeen hänet pakotettiin pakenemaan Babylonista. Vaikka Marduk-apla-iddina menettikin Babylonin assyrialaisille, hän pystyi ehkä säilyttämään asemansa Bit-Jakinin hallitsijana. Babylonialaisessa kuningasluettelossa osoitetaan, että ""Mardukapaliddin"" hallitsi Babylonin kuninkaana toisen, yhdeksän kuukautta kestäneen ajanjakson noin kaksi vuotta Sargonin kuoleman jälkeen. On kuitenkin huomionarvoista, että hänen sanotaan babylonialaisissa teksteissä olevan tässä tapauksessa ""Mardukapaliddin, Habin asukas"", kun taas aikaisemmalla hallituskaudella hänen sanottiin olevan ""Mardukapaliddin, Merimaan dynastia[sta]""
Marienthal
Marienthal tarkoittaa muun muassa seuraavia
Hr. Ms. A
Hr. Ms. A oli Alankomaiden kuninkaallisen laivaston A-luokan teräsrunkoinen miinanraivaaja, joka otettiin palvelukseen 1930.
Alus tilattiin Rijkswerf Willemoordilta Den Helderistä ja sen köli laskettiin 13. syyskuuta 1928 telakkanumerolla 6. Alus laskettiin vesille 19. huhtikuuta 1929 ja se otettiin palvelukseen 4. elokuuta 1930.
Alus vaurioitui ilmahyökkäyksessä 28. helmikuuta 1942. Sen miehistö upotti aluksensa Surabayassa 1. maaliskuuta. Japanilaiset nostivat hylyn ja se kunnostettiin.
Alus liitettiin keisarillisen Japanin laivastoon 17. tammikuuta 1943 apusukellusveneidentorjunta-aluksena nimellä "Cha 113". Sen aseistuksena oli muutostöiden jälkeen 47 millimetrin, kolme 25 millimetrin ja yksi 13 millimetrin tykki. Lisäksi alukselle oli asennettu kahdeksan syvyyspommia. Yhdysvaltain laivaston sukellusvene "USS Hardhead" upotti aluksen 23. kesäkuuta 1945 Talembaun edustalla Jaavalla.
The Studio Albums 1992–2011
The Studio Albums 1992–2011 on Dream Theaterin boksijulkaisu, joka sisältää yhtyeen studioalbumit "Images and Wordsistä" "A Dramatic Turn of Eventsiin". Se julkaistiin 8. heinäkuuta 2014. Boksi koostuu 11 CD-levystä.
Hr. Ms. B
Hr. Ms. B oli Alankomaiden kuninkaallisen laivaston A-luokan teräsrunkoinen miinanraivaaja, joka otettiin palvelukseen 1930.
Alus tilattiin Rijkswerf Willemoordilta Den Helderistä ja sen köli laskettiin 13. syyskuuta 1928 telakkanumerolla 7. Alus laskettiin vesille 19. huhtikuuta 1929 ja se otettiin palvelukseen 4. elokuuta 1930.
Aluksen miehistö upotti aluksensa Surabayassa 2. maaliskuuta 1942. Japanilaiset nostivat hylyn ja se kunnostettiin.
Alus liitettiin keisarillisen Japanin laivastoon 20. joulukuuta 1942 apusukellusveneidentorjunta-aluksena nimellä "Cha 112". Sen aseistuksena oli muutostöiden jälkeen 47 millimetrin, kolme 25 millimetrin ja yksi 13 millimetrin tykki. Lisäksi alukselle oli asennettu kahdeksan syvyyspommia. Yhdysvaltain 13. ilmavoimien B-24 Liberator upotti aluksen 4. kesäkuuta 1945 Laut Ketjilin edustalla Jaavalla.
Santoro
Santoro on alun perin italialainen sukunimi: